გაეროს უშიშროების საბჭოს რეზოლუცია 1521

გაეროს უშიშროების საბჭოს რეზოლუცია 1521 მიიღეს ერთხმად 2003 წლის 22 დეკემბერს. ლიბერიასა და დასავლეთ აფრიკაში არსებულ ვითარებასთან დაკავშირებული ყველა წინა რეზოლუციის გახსენების შემდეგ, საბჭომ ჩამოაყალიბა მონიტორინგის ორგანო ლიბერიის წინააღმდეგ დაწესებული საერთაშორისო სანქციების ზედამხედველობისთვის.ეს იყო უშიშროების საბჭოს მიერ 2003 წელს მიღებული ბოლო რეზოლუცია.
რეზოლუცია
დაკვირვებები
რეზოლუციის პრეამბულაში საბჭომ შეშფოთება გამოხატა ექსპერტთა ჯგუფის დასკვნების გამო, რომელთა თანახმადაც რეზოლუცია 1343 (2001) მიერ დაწესებული სანქციების დარღვევა კვლავ გრძელდებოდა. საბჭო მიესალმა 2003 წლის 18 აგვისტოს ლიბერიის მთავრობის, შერიგებისა და დემოკრატიისთვის გაერთიანებული ლიბერიელების და მოძრაობა დემოკრატიისთვის ლიბერიაში მიერ ხელმოწერილ სამშვიდობო შეთანხმებას, აგრეთვე იმ ფაქტს, რომ 2003 წლის 14 ოქტომბერს უფლებამოსილების შესრულებას შეუდგა ლიბერიის ეროვნული გარდამავალი მთავრობა თავმჯდომარე გიდ ბრაიანის ხელმძღვანელობით. რეგიონის სახელმწიფოებს მოუწოდეს, რომ დასავლეთ აფრიკის ქვეყნების ეკონომიკური თანამეგობრობის , ლიბერიის საერთაშორისო საკონტაქტო ჯგუფის, მანოს მდინარის კავშირისა და რაბატის პროცესის მეშვეობით მდგრადი მშვიდობა დაემყარებინათ.

გარდა ამისა, გამოითქვა შეშფოთება იმის გამო, რომ სამშვიდობო შეთანხმების იმპლემენტაცია არ ხორციელდებოდა ლიბერიის მთელ ტერიტორიაზე, განსაკუთრებით იმ რაიონებში, სადაც გაეროს მისია ჯერ არ იყო განლაგებული. საბჭომ აღიარა კავშირი ბუნებრივი რესურსების უკანონო ექსპლუატაციას, ვაჭრობასა და იარაღით ვაჭრობის გავრცელებას შორის, რაც დასავლეთ აფრიკაში კონფლიქტებს იწვევს. საბჭომ დაადგინა, რომ არსებული ვითარება, იარაღის გავრცელება და შეიარაღებული არასახელმწიფო აქტორების, მათ შორის დაქირავებული ჯარის არსებობა რეგიონში, კვლავ წარმოადგენდა საფრთხეს საერთაშორისო მშვიდობისა და უსაფრთხოებისათვის.
ქმედებები
რეზოლუცია ორ ნაწილად იყო დაყოფილი, ორივე გაერთიანებული ერების ორგანიზაციის წესდების თავის შესაბამისად იქნა მიღებული, რაც მის დებულებებს იურიდიულად აღსრულებადს ხდიდა.
ა
უშიშროების საბჭომ გაიხსენა რეზოლუციები: 1343, 1408 (2002), 1478 (2003), 1497 (2003) 1509 (2003) და აღნიშნა შეცვლილი გარემოებები, მათ შორის ყოფილი პრეზიდენტის, ჩარლზ ტეილორის წასვლა და სიერა-ლეონეს სამშვიდობო პროცესში მიღწეული პროგრესი.ამასთან დაკავშირებით, წინა კომიტეტი დაიშალა, ხოლო იარაღის გაყიდვაზე ან მიწოდებაზე, ალმასებზე, ხე-ტყესა და გადაადგილებაზე დაწესებული აკრძალვები გაუქმდა.
ბ
ამავდროულად, შეზღუდვები ხელახლა დაწესდა თორმეტი თვის ვადით, ხოლო გაეროსთან მიმართებით გარკვეული გამონაკლისები დაუშვეს.აღნიშნული ზომები გაუქმდებოდა მას შემდეგ, რაც საბჭო დაადგენდა, რომ ლიბერიაში ცეცხლის შეწყვეტის რეჟიმი სრულად იყო დაცული; დასრულებული იყო განიარაღება, დემობილიზაცია, რეინტეგრაცია, რეპატრიაცია და უსაფრთხოების სექტორის რესტრუქტურიზაცია; სამშვიდობო შეთანხმება იმპლემენტირებული იყო; ჩამოყალიბებული იყო ალმასების წარმოშობის სერტიფიკატის რეჟიმი და შენარჩუნებული იყო სტაბილურობა ლიბერიასა და ქვერეგიონში. გარდამავალ მთავრობას ასევე მოუწოდეს, რაც შეიძლება მალე შეერთებოდა კიმბერლის პროცესს და დაემყარებინა იურისდიქცია ხე-ტყის მწარმოებელ რაიონებზე, მათ შორის ზედამხედველობის მექანიზმების მეშვეობით. საერთაშორისო თანამეგობრობას მოუწოდეს, დახმარება აღმოეჩინათ გარდამავალი მთავრობისთვის ამ პროცესების განმავლობაში.აღნიშნული ზომები უნდა გადახედილიყო 2004 წლის 17 ივნისამდე.

რეზოლუციამ შექმნა უშიშროების საბჭოს ახალი კომიტეტი სანქციების აღსრულების მონიტორინგისთვის, სანქცირებული ფიზიკური და იურიდიული პირების სიის განახლებისა და რეკომენდაციების შემუშავებისთვის. გაეროს გენერალურ მდივანს, კოფი ანანს, ეთხოვა ხუთი ექსპერტისგან შემდგარი ჯგუფის ჩამოყალიბება, რომელიც განახორციელებდა შემდგომ მისიას ლიბერიასა და მეზობელ სახელმწიფოებში ლიბერიის, მათ შორის მეამბოხე მოძრაობების, წინააღმდეგ დაწესებული შეზღუდვების იმპლემენტაციისა და დარღვევების შესასწავლად; აღნიშნულ ჯგუფს ანგარიში 2004 წლის 30 მაისამდე უნდა წარედგინა. საბჭო მიესალმა -ის მზადყოფნას კომიტეტთან თანამშრომლობის შესახებ და სთხოვა გაეროს მისიებს სიერა-ლეონესა და კოტ-დ’ივუარში, დახმარება აღმოეჩინათ კომიტეტისა და ექსპერტთა ჯგუფისთვის. გენერალურ მდივანს დაევალა, 2004 წლის 30 მაისამდე მოეხსენებინა საბჭოსთვის მიღებული ზომების იმპლემენტაციის კუთხით მიღწეული პროგრესის შესახებ.

საბოლოოდ გარდამავალ მთავრობას მოეთხოვა ლიბერიის მოსახლეობის ინფორმირება მიმდინარე რეზოლუციის შინაარსის შესახებ, მათ შორის სანქციების მოხსნის კრიტერიუმების შესახებ.